CELEX: 22003D0031
Language: sl
Date: 2003-03-14 00:00:00
Title: Sklep Skupnega odbora EGP št. 31/2003 z dne 14. marca 2003 o spremembi Priloge I (Veterinarske in fitosanitarne zadeve) k Sporazumu EGP

Pomembno pravno obvestilo

|

22003D0031

Uradni list L 137 , 05/06/2003 str. 0030 - 0031

		Sklep Skupnega odbora EGPšt. 31/2003z dne 14. marca 2003o spremembi Priloge I (Veterinarske in fitosanitarne zadeve) k Sporazumu EGPSKUPNI ODBOR EGP JE -ob upoštevanju Sporazuma o Evropskem gospodarskem prostoru, kot je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazuma", in zlasti člena 98,ob upoštevanju naslednjega:(1) Priloga I k Sporazumu je bila spremenjena s sklepom Skupnega odbora EGP št. 157/2002 z dne 6. decembra 2002 [1].(2) Odločba Komisije 2002/225/ES z dne 15. marca 2002 o podrobnih pravilih za izvajanje Direktive Sveta 91/492/EGS glede najvišjih ravni in analiznih metod določanja nekaterih morskih biotoksinov v školjkah, iglokožcih, plaščarjih in morskih polžih [2], se vključi v Sporazum.(3) Odločba Komisije 2002/226/ES z dne 15. marca 2002 o posebnih zdravstvenih preverjanjih pri pridobivanju in predelavi nekaterih školjk, pri katerih raven amnezijskega strupa lupinarjev (ASP) presega mejno vrednost, določeno z Direktivo Sveta 91/492/EGS [3], se vključi v Sporazum.(4) Ta sklep se ne uporabi za Lihtenštajn -SKLENIL:Člen 1Za točko 41 (Odločba Komisije 2001/182/ES) v delu 6.2 poglavja I Priloge I k Sporazumu se doda naslednje točke:"42. 32002 D 0225: Odločba Komisije 2002/225/ES z dne 15. marca 2002 o podrobnih pravilih za izvajanje Direktive Sveta 91/492/EGS glede najvišjih ravni in analiznih metod določanja nekaterih morskih biotoksinov v školjkah, iglokožcih, plaščarjih in morskih polžih (UL L 75, 16.3.2002, str. 62).Ta akt velja tudi za Islandijo;43. 32002 D 0226: Odločba Komisije 2002/226/ES z dne 15. marca 2002 o posebnih zdravstvenih preverjanjih pri pridobivanju in predelavi nekaterih školjk, pri katerih raven amnezijskega strupa lupinarjev (ASP) presega mejno vrednost, določeno z Direktivo Sveta 91/492/EGS (UL L 75, 16.3.2002, str. 65).Ta akt velja tudi za Islandijo."Člen 2Besedila Odločb 2002/225/ES in 2002/226/ES v islandskem in norveškem jeziku, priložena ustreznima jezikovnima različicama te odločbe, so verodostojna.Člen 3Ta sklep začne veljati 15. marca 2003, po pogojem, da so bila Skupnemu odboru EGP [4] predložena vsa uradna obvestila v skladu s členom 103(1) Sporazuma.Člen 4Ta sklep se objavi v sklopu EGP in v Dopolnilu EGP Uradnega lista Evropskih skupnosti.V Bruslju, 14. marca 2003Za Skupni odbor EGPPredsednikP. Westerlund[1] UL L 38, 13.02.2003, str. 3.[2] UL L 75, 16.03.2002, str. 62.[3] UL L 75, 16.03.2002, str. 65.[4] Ustavne zahteve niso sporočene.--------------------------------------------------